Arcadio Pardo

Arcadio Pardo Rodríguez (Beasain, 1928ko maiatzaren 8a - Paris, 2021eko azaroaren 6a)https://www.elnortedecastilla.es/culturas/libros/muere-arcadio-pardo-20211106173848-nt.html Parisen bizi izan zen espainiar poeta, argitaratzaile eta irakasle bat izan zen.

 Biografia 
Beasainen jaio zen, familia emigrante baten altzoan: gurasoak Burgosko eta Palentziakoak ziren. 1934an, haurrak bost urte zituenean, familia Madrilera joan zen eta, 1935an, Valladolidera. Azken hiri honekin lotura gehiago izango zuen: 1939tik 1946ra bertan egin zituen ikasketak. Valladolideko Unibertsitatean Hizkuntza eta Literatura Espaniarraren doktoretza egin zuen. Manuel Alonso Alcalde eta Luis López Angladarekin batera, Revista de Poesía Halcón sortu zuen (1945-1949); ondoren, 1946tik 1950era, aldizkarian poesia liburuen bilduma bat plazaratu zuten. 1955ean, frantses katedra lortu zuen Valladolideko Komertzio Eskolan eta, 1959an, ertainetako ikasketen katedra. Gaztelako hiritik Frantziara joan zen; aldaketa honen datak ez daude garbiak baina, dirudienez, 1960an Parisko Lizeo Espainiarrean lanean hasi zen. Hortik aurrera Frantzian bizi eta lan egin zuen, besteak beste, Aix-en-Provenceko, Sorbonako eta Parisko Unibertsitateetan.https://www.fundacionjorgeguillen.com/fondo-documental.php?id=00000007F0 Parisen hil zen, 2021ean, 93 urte zituelarik.    

 Estiloa 
Arcadio Pardo obra zaila da kokatzeko, nolabait ibilbide oso pertsonala egin baitzuen. Hasiera batean, bai, Luis Rosalesen eta garcilasismoaren jarraitze gisa agertu zen baina laster estilo pertsonalago bat landu zuen. Bere krisialdi pertsonalek poesian bere isla izango zuten, batez ere 1980tik aurrera. Orokorrean, idazle originala eta sakona izan zen.

 Obra 
Arcadio Pardok lan ugari plazaratu zituen. Hemen batzuk bakarrik jasoko ditugu:
 Poesia 
 1946 Un tiempo se clausura. Halcón aldizkaria
 1955 El cauce de la noche. Poemas. Sever Cuesta
 1957 Rebeldía. Sever cuesta
 1961 Soberanía carnal. La isla de los Ratones (1991ean Poesía diversa liburuan jasoa)
 1975 Tentaciones de Júbilo y Jadeo. Rocamador, 
 1977 En cuanto a desconciertos y zozobras. Sever Cuesta. 
 1980 Vienes aquí a morir. Adonais 375, Ediciones Rialp, S.A.  
 1983 Suma de claridades. (egilearen edizioa), 
 1990 Plantos de lo abolido y lo naciente. (egilearen edizioa) 
 1991 Poesía diversa (Tres libros de poemas). Valladolideko Diputazioa, 
 1995 35 Poemas seguidos. Jorge Guillén Fundazioa, Valladolideko Diputazioa, 
 1996 Efímera efemérides. Endymion. 
 1999 Silva de varia realidad (Archivo de rescates). Granadako Diputazioa, 
 2001 Travesía de los confines. Tansonville edizioak, 
 2005 Efectos de la contigüidad de las cosas. Calima Poesía, Palma Mallorcakoa 59, 
 2007 El mundo acaba en Tineghir. Adonais 599, Rialp, 
 2010 De la lenta eclosión del crisantemo. Calima Edizioak, Palma  Mallorcakoa, 
 2013 Lo fando, lo nefando, lo senecto. Calima Edizioak, Palma  Mallorcakoa, 
 2016 De la naturaleza del olvido. Isla de Sistolá, Sevilla, 
 2021 Presente y cercanías del presente, Valladolideko Unibertsitatearen Edizioak, 

 Saiakerak 
 1988: Denominación y anonimato en unos libros de difuntos
 1989: La visión del arte español en los viajeros franceses del siglo XIX. Valladolideko Unibertsitatea, 
 1989: Introduction à la connaissance de l'Espagne. De la révolution de 1868 à nos jours. Choix de textes
 1989: Les relations extérieures de l'Espage avec le Portugal, l'Angleterre et la France. Choix de Textes

 Erreferentziak 

 Kanpo estekak 
 :Arcadio Pardo, Jorge Guillén Fundazioa.
 :Arcadio Pardoren biografia, obra eta testuas Miguel Delibes katedran, Egileen Hiztegia.
 :35 Poemas seguidos, Jorge Guillén Fundazioa.

Kategoria:Beasaingo idazleak
Kategoria:Parisen hildakoak
Kategoria:Espainiako poetak
Kategoria:Espainiako saiakeragileak
Kategoria:Espainiako itzultzaileak
Kategoria:Gaztelaniazko idazleak
Kategoria:XXI. mendeko Espainiako idazleak
Kategoria:XX. mendeko Espainiako idazleak
Kategoria:Espainiako argitaratzaileak